Issue 3186, 2006 Die Kerkblad - Volume 109,
Issue 3186, 2006 Navigate this Journal About Current issue Previous issues Submit a paper Contact the editor Volumes & issues
Kersfees - ja of nee? Nogmaals : diskussie
Die Kerkblad 109, pp 36 –37 (2006)
Daar is &apos;n ondertoon in die artikel van teologiese student Slabbert le Cornu en die brief van br. Abie Prinsloo (wat in hierdie uitgawe opgeneem is) wat my aanspreek, en dit is dat ons Skrifgefundeerd moet dink en doen, en dat ons, waar nodig, tot die wortel (radix) van die kwaad moet deurdring en dit dan opruim (Rigt 6:25-26).
In die Maart 2006-uitgawe van Die Kerkblad verskyn &apos;n verklaring ("Perspektief") onder die opskrif "Vroue in die amp van diaken", wat deur tien professore van die Teologiese Skool Potchefstroom onderteken is. Prof. PP Krüger het egter reeds op 22 Februarie aan die verklaring onttrek en sy naam verskyn dus foutiewelik in die gepubliseerde weergawe.
Meer as net die vrou in die ampte : diskussie
Die klassieke rolprent Yentl handel oor &apos;n klein Joodse gemeenskap in Sentraal-Europa aan die begin van die 20ste eeu. Die smous met sy wa bemark sy leesstof as: "Sacred books for men, picture books for women!" Vrouens kon net prentjies kyk en stories lees, hulle het nie toegang gehad tot intellektuele publikasies nie. Yentl se probleem was dat sy intellektuele leesstof wou bekom.
Die Groot Ses - 2 : bome van God : ander
Wanneer &apos;n mens jou uitsig wil verbreed en &apos;n besoek aan die Kruger Wildtuin meer sinvol en lekkerder wil maak, moet jy ook kennis neem van die ander dinge wat daar in God se skepping vasgelê is. Wat &apos;n ryke verskeidenheid is daar nie! Mikro-organismes, topografie, plantegroei, riviere, klimaat, roofdiere (predatore), plantvreters (herbivore), reptiele, visse, voëls, amfibië en primate (ape en bobbejane).
Dr. Johannes Postma : huldeblyk
&apos;n Baie geliefde en hoogs begaafde dienskneg van die Here het op 4 Desember 2005 in die rype en geseënde ouderdom van 90 jaar ons vooruitgegaan. Die Postma-van is nie onbekend in die geskiedenis van die Gereformeerde Kerke in Suid-Afrika nie. Sedert die stigting in 1859 het hierdie familie diep spore in die kerk getrap. Dr. Johannes Postma is gebore op 22 Mei 1915 as seun van die bekende prof. Ferdinand Postma (Rektor van die PU vir CHO en op sy beurt kleinseun van ds. Dirk Postma, stigter van die GKSA).
Gaan bos : jeug!
Nooitgedacht Skoolverlaterskamp 2006
Tukkies Eerstejaarskamp : jeug
Toelatingsprosedure vir opleiding as predikant aan die TSP : van oraloor
Goue ampsjubileum vir dr. Jan Visser : van oraloor
Die goue ampsjubileum van dr. Jan Visser is op Saterdag 11 Februarie 2006 feestelik deur die Geref. Kerk Stilbaai gevier. Jan het in sy feesrede &apos;n oorsig gegee van sy 50 jaar in die bediening, en groeteboodskappe is ook voorgelees van al die gemeentes waar hy werksaam was. Volgens jubileumgangers het al die feestelikhede van genade en dankbaarheid getuig. Die feesgeleentheid is afgesluit met &apos;n spitbraai waartydens heerlik gekuier is.
Diakenkonferensie in Namibië : van oraloor
Saterdag 25 Februarie 2006 was &apos;n heerlike koel, bewolkte dag in Windhoek nadat dit die vorige dag hard en deurdringend gereën het. &apos;n Groepie diakens uit die gemeentes van Walvisbaai, Okahandja, Gobabis en Windhoek-Suid het in die Deo Gloria Sentrum van Windhoek-Suid saamgetrek om mekaar beter te leer ken en te besin oor ons dienswerk in die kerk van Christus. Terwyl die registrasie aan die gang was, het almal gesmul aan die heerlike koffie en beskuit.
Philipstown se orrel 100 jaar oud : ander
In 2006 herdenk die Gereformeerde Kerk Philipstown die 100-jarige bestaan van hulle orrel. Dié orrel is destyds uit Duitsland verkry gedurende die bedieningstyd van ds. Taetse Hamersma en is nog steeds in gebruik. Die herdenking vind plaas op 27 April 2006 om 15:00 in die kerkgebou van die Geref. Kerk Philipstown. Die program, wat &apos;n raps langer as &apos;n uur gaan duur, bestaan uit orrelspel deur die bekende Vrystaatse orrelis, Jan Elsenaar, koorsang asook psalmsang, met die medewerking van verskillende orreliste (onder meer &apos;n kleinkind van ds. Hamersma).
Historiese deurbraak vir eenheid onder gereformeerdes : ander
Kerkeenheid onder gereformeerde kerke wêreldwyd het &apos;n reuse tree vorentoe gegee nadat die twee grootste wêreldorganisasies van gereformeerde kerke aanbeveel het om een liggaam te vorm. Dié organisasie sal bekendstaan as die "Wêreld Gereformeerde Gemeenskap" en sal sowat 87 miljoen Protestante verteenwoordig. Die eenparige aanbeveling is gemaak toe verteenwoordigers van die Wêreldbond van Gereformeerde Kerke (WBGK) en die Gereformeerde Ekumeniese Raad (GER) onlangs vergader het.
Bybelgenootskap verhuis na 185 jaar uit middestad van Kaapstad : ander
Na &apos;n teenwoordigheid van 185 jaar in die middestad van Kaapstad, het die Bybelgenootskap van Suid-Afrika wat in 1820 gestig is, se hoofkantoor aan die begin van Maart na &apos;n gebou in Edwardstraat, Bellville, naby die Tygervallei- winkelsentrum, verhuis. Die stigtingsvergadering van die Bybelgenootskap is in 1820 in Tuynhuys gehou. Die Nasionale Raad van die Bybelgenootskap van Suid-Afrika het op 16 Februarie 2006 vir die laaste keer by die huidige Bybelhuis in Kaapstad vergader. Die afgelope 32 jaar (sedert 1974) is die Genootskap se hoofkantoor te Anton Anreith-Arkade 15, Roggebaai, geleë.
Die onbegryplike glimlag : laastens
Jare gelede het ek daagliks langs die sterfbed van &apos;n kankerlyer moes staan. Die bejaarde oom was nie lidmaat van ons gemeente nie, maar omdat hy van die verre platteland gekom het en in die plaaslike hospitaal opgeneem is, het ek hom gereeld besoek. Ons het baie gepraat ... altans, hy het baie gepraat en my veel vertel - ek kon maar net luister.